Air Vanuatu in-flight COVID protokol i apruv
Ministry blong Health i apruvum vinis ol in-flight COVID-19 protokol blong Air Vanuatu.
Spoksman blong COVID-19 Advisory Team semtaem Daerekta blong Pablik Helt, Len Tarivonda, i talem se hem ia hem i wan bigfala ajivmen folem tu wik blong consultation bitwin Air Vanuatu mo Ministry blong Health.
“So naoia we ol priboding mo in-flight protokol blong Air Vanuatu hem i apruv. Bambae ol protokol ia i ko long National Disaster Management Office blong hem i fomoli endosem bifo Air Vanuatu hem i save yusum blong mekem ol flaet folem COVID-19 prevensen mo kontrol,” Mr Tarivonda i talem.
Mr Tarivonda i talem se olgeta protokol ia hem i blong talem stret wanem bae hem i hapen wetem ol pasenja bifo oli bordem plen blong kambak long kaontri.
“Bambae long wik ia, bae NDMO hem i diskasem ol flaet schedule we Air Vanuatu bae hem i mekem wetem ol cargo flaet blong hem blong mekem se yumi save kliali mapem aot wij wan long ol flaet hem i blong cargo mo wij wan blong ripatriatem ol pipol blong yumi,” Daerekta Tarivonda i talem.
“Sam long yumi oli wantem ol infomesen ia mo mi wantem talem se bambae veri soon bambae ol infomesen ia i sud be availabol long website blong Air Vanuatu blong mekem se yumi everiwan i klia long repatriation plan blong Kavman long tisfala seken phase.”
eng_Latn eng_Latn tpi_Latn tpi_Latn tpi_Latn tpi_Latn tpi_Latn